CELEX: 62019TN0009
Language: sl
Date: 2019-01-08 00:00:00
Title: Zadeva T-9/19: Tožba, vložena 8. januarja 2019 – ClientEarth/EIB

25.2.2019   
            
            
               SL
            
            
               Uradni list Evropske unije
            
            
               C 72/43
            
         
      Tožba, vložena 8. januarja 2019 – ClientEarth/EIB
      (Zadeva T-9/19)
      (2019/C 72/55)
      Jezik postopka: angleščina
      
         Stranki
      
      
         Tožeča stranka: ClientEarth (London, Združeno kraljestvo) (zastopnika: J. Flynn, QC, in H. Leith, barrister)
      
         Tožena stranka: Evropska investicijska banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razveljavi odločitev EIB o zavrnitvi izvedbe notranje revizije v skladu s členom 10 Aarhuške uredbe (1);
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: napačna uporaba prava pri uporabi Aarhuške uredbe, kar zadeva status organizacije ClientEarth kot nevladne organizacije, pojem „upravni akt“, opredelitev individualnih ukrepov, pravne učinke odločitev sveta direktorjev EIB in meje „okoljske zakonodaje“.
               
            
                  2.
               
               
                  Drugi tožbeni razlog: tožena stranka ni podala ustrezne obrazložitve, kot to zahteva člen 296 PDEU.
               
            
         (1)  Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti.